Reacția Turciei și a Arabiei Saudite după ce doi oameni au fost înjunghiaţi mortal, iar unul decapitat în Nisa.
Trei oameni au fost ucişi la Nisa, într-un atac terorist. Doi oameni au fost înjunghiaţi, iar unul decapitat în cea mai mare biserică romano-catolică din Nisa. Turcia și Arabia Saudită condamnă ororile din Nisa.
Turcia a condamnat ferm atacul "sălbatic" din Nisa și a lăsăt deoparte tensiunile dintre Ankara și Paris pentru a-și exprima solidaritatea."Condamnăm ferm atacul comis în biserica Notre-Dame din Nisa și prezentăm condoleanțe rudelor victimelor. Este clar că cei care comit un astfel de atac sălbatic într-un loc sacru, de cult nu are valori morale, religioase sau umane" a spus ministrul turc de externe. "Suntem solidari cu poporul francez în fața terorismului și a violenței.""Regatul respinge categoric aceste acte extremiste care încalcă toate religiile din lume" a fost și reacția saudiților prin vocea ministrului de externe.Relaţiile dintre Franţa şi Turcia sunt tensionate din cauza crizelor din Siria, Libia, estul Mării Mediterane şi din Nagorno-Karabah. Sâmbătă, preşedintele Turciei, Recep Tayyip Erdogan, a declarat că omologul său din Franţa, Emmanuel Macron, "are nevoie de tratament la nivel mental", pentru că a susţinut publicarea caricaturilor cu Profetul Mahomed în numele libertăţii de expresie. Conflictul s-a acutizat după ce miercuri, Președintele turc a apărut desenat în chiloți, în timp ce ridică rochia unei femei, pe coperta revistei Charlie Hebdo.